ఆర్. మంజునాథ

ఆర్. మంజునాథ కర్ణాటక రాష్ట్రానికి చెందిన రాజకీయ నాయకుడు. ఆయన 2018 కర్ణాటక శాసనసభ ఎన్నికలలో దాసరహళ్లి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
ఉద్యోగ జీవితం 
ఆర్. మంజునాథ రాజకీయాల్లోకి రాకముందు పోలీస్ శాఖలో కానిస్టేబుల్‌గా చేరి, ఏఎస్ఐ పదోన్నతి పొందిన తర్వాత ఆ ఉద్యోగాన్ని రాజీనామా చేసి మాజీ ముఖ్యమంత్రి ఎస్.ఎం. కృష్ణ దగ్గర గన్ మ్యాన్‌గా పని చేశాడు.  
రాజకీయ జీవితం 
ఆర్. మంజునాథ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2018 బృహత్ బెంగళూరు మహానగర పాలికె ఎన్నికలలో మల్లసంద్ర వార్డు నుంచి పోటీ చేసి ఓడిపోయి 2018 శాసనసభ ఎన్నికలలో దాసరహళ్లి శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎస్. మునిరాజుపై 10,675 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2023 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎస్. మునిరాజు చేతిలో 9,194 ఓట్ల  తేడాతో ఓడిపోయాడు.

ఆర్. మంజునాథ 2023 నవంబర్ 15న ముఖ్యమంత్రి సిద్ధరామయ్య, కర్ణాటక ప్రదేశ్ కాంగ్రెస్ కమిటీ అధ్యక్షుడు, డిప్యూటీ సీఎం డి.కె. శివకుమార్ సమక్షంలో కాంగ్రెస్‌ పార్టీలో చేరాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:జనతాదళ్ (సెక్యులర్) రాజకీయ నాయకులు